תרופודה

[250px|ממוזער|השלד "[סו (טירנוזאורוס רקס)|סו" של טירנוזאורוס רקס]]
**תרופודה** (שם מדעי: Theropoda) היא תת-סדרה של דינוזאורים דו-רגליים מסדרת בעלי אגן דמוי לטאה. התרופודים היו אחת מקבוצות הדינוזאורים המגוונות ביותר שכללה טורפים (כגון טירנוזאורוס), אוכלי דגים (כגון ספינוזאורוס), צמחוניים (כגון תריזינוזאורוס), ואוכלי-כל. כיום הדעה השלטת בקהילה המדעית היא שהעופות הם צאצאי התרופודים. התרופוד (ואולי אף הדינוזאור) המפורסם ביותר הוא הטירנוזאורוס רקס, ששנים נחשב לטורף היבשתי הגדול ביותר.

## מאפיינים
תרופודים הופיעו בטריאס עליון, כ-230 מיליון שנה לפני זמננו. בגלל מחסור במאובנים לא ידוע הזמן המדויק של הופעתם ומתי התפצלו בעלי אגן דמוי לטאה לתרופודים ודמויי זאורופודים (Sauropodomorpha, קבוצה הכוללת את הזאורופודים ואת אביהם הקדמונים). מאובניהם הם מן הטריאס עליון ועד שלהי הקרטיקון. למעשה, התרופודים לא נכחדו כליל. העופות הם צאצאיהם של ענף מסוים בתרופודה וחיים עד היום. עם זאת, התרופודים שאינם עופות נכחדו בהכחדת קרטיקון-שלישון כ-66 מיליון שנה לפני זמננו.

הם התאפיינו ברגליים אחוריות ארוכות וחזקות, המסתיימות בכפות רגליים דמויות רגלי ציפורים, בעלות שלוש אצבעות ומצוידות בטפרים חדים מאוד. הזרועות של רובם דקיקות או קטנות. החזה קצר למדי ומוצק. היה להם זנב ארוך ושרירי שאיזן את גופם בגובה האגן. צווארם לרוב היה מעוקל בעיקול חד וגמיש מאוד, וראשם היה מצויד בעיניים גדולות ובלסתות ארוכות, שבהן קבועות כמעט תמיד שיניים חרוטיות חדות. אצל אחרים, בעיקר אורניתומימיים, הפה היה חסר שיניים ובמקומם היה מצויד במקור. בעשור השני של המאה ה-21, עם התגלותם של עוד ועוד מאובנים וממצאים, נוצרה הסכמה רחבה במחקר שהתרופודים היו אבות הציפורים ואף יותר מכך, משערים שרוב התרופודים היו מכוסים לגמרי או חלקית בנוצות כלשהן. אפילו לטירנוזאור רקס המפורסם היו קצת נוצות על גופו. התרופודים הראו הרבה התנהגויות "ציפוריות" כגון מנוחה כשהגפיים הקדמיות משוכות לאחור והראש מונח ביניהן ודגירת ביצים.

## מיון
***סוג ללא מקור דמונוזאורוס (Daemonosaurus)
***סוג Eodromaeus
***סוג אאורפטור (Eoraptor)
***סוג Tawa
***סוג Nhandumirim?
***סוג Velocipes
**קבוצה נאותרופודה (Neotheropoda)
***סוג ליליינשטרנוס (Liliensternus)
***סוג Tachiraptor
***סוג זופאיזאורוס (Zupaysaurus)
***סוג Shuangbaisaurus
*****משפחה דילופוזאוריים (Dilophosauridae)
****על-משפחה צלופיזואידה (Coelophysoidea)
***קבוצה אוורוסטרה (Averostra)
****קבוצה צרטוזאוריה (Ceratosauria)
****קבוצה טטנורים (Tetanurae)

בני משפחת ההררזאוריים ודינוזאורים טורפים נוספים מתור הטריאס כמו האאורפטור דומים בצורתם לבני קבוצה זו אך כנראה שהיו שייכים לבעלי אגן דמוי לטאה לפני הפיצול בין התרופודים לזאורופודים הענקיים.

## גדלים של תרופודים

התרופודים הגדולים ביותר:

## גלריה

קובץ:Coelophysis Jeff Martz (flipped).jpg|צלופיזיס, מהקדומים שבתרופודים
קובץ:Ceratosaurus nasicornis DB.jpg|צרטוזאורוס, מקבוצת הצרטוזאוריה
קובץ:Allosaurus SDNHM.jpg|אלוזאורוס, מקבוצת הקרנוזאוריה
קובץ:Spinosaurus at the National Geographic Museum in DC.jpg|ספינוזאורוס, הגדול שבתרופודים
קובץ:Struthiomimus.JPG|סטרותימיומימוס, מקבוצת האורניתומימיים
קובץ:Velociraptor dinoguy2.jpg|ולוצירפטור, ממשפחת הדרומאוזאוריים
קובץ:Daspletosaurus torosus steveoc.jpg|דספלטוזאורוס, ממשפחת הטירנוזאוריים
קובץ:Archaeopteryx NT.jpg|ארכאופטריקס, ראשון העופות
קובץ:Dinosaur Zoo monolophosaurus in game.png|איור של מונולופוזאורוס
קובץ:Archaeornithomimus.png|איור של ארכיאורניתומימוס
קובץ:RapatorCameronSpahn.jpg|איור של רפטור
קובץ:Falcarius Restoration.png|איור של פלקריוס
קובץ:Dilong TJV 50.JPG|איור של דילונג


## ראו גם
* צרטוזאוריה
* קלורוזאוריה
* פאראווס

## קישורים חיצוניים

* 
* 
* 
* 
* 
* 
* 
* 

## הערות שוליים

*
קטגוריה:בעלי חיים שתוארו ב-1881
קטגוריה:טקסונים שתוארו בידי עותניאל צ'ארלס מארש